text:
Konseptonan di penshun
Akuerdo di kompensashon
Un akuerdo kaminda ta stipulá e kompensashon di penshun.
Areglo di penshun
Areglo riba kua un partisipante ta paga primanan i ku ta garantisá e partisipante un entrada despues di baha ku penshun. Tambe yamá: akuerdo di penshun.
Asuntunan Sosial di Rijksdienst Caribisch Nederland
órgano gubernamental ku ta enkargá ku ehekushon di entre otro AOV i AWW.
Balornan di interes fiho
Nòmber kolektivo pa bononan i fiansanan privá.
Base di penshun
Esaki ta bo salario ku ta duna derecho riba penshun kitando e franchise. Esaki ta pues e parti di bo entrada riba kua bo ta akumulá bo penshun.
Basenan prinsipal
Informashonnan manera oportunidat di fayesimentu, oportunidatnan di inkapasidat laboral, kalkulashon di interes i kostonan ku ta usa pa por stipulá kuantu sèn ta nesesario pa por proba e penshun primintí.
Benefisiario
Un hende ku por reklamá derecho riba un kompensashon.
Buraku den penshun
E diferensia entre e altura di penshun deseá (norma di penshun) i e futuro kompensashon real (a base di reservanan akumulá).
Corporate governance
‘Corporate governance’ tin relashon ku un sistema di relashonnan entre e diferente órganonan di e empresa manera hunta di direktiva, hunta di komisario, akshonistanan i otro interesadonan, kaminda dunamentu di kuenta, transparensia i supervishon ta hunga un ròl sentral. Fondonan di penshun ta invertí den empresanan ku anotashon riba bolsanan di balor i ta komo tal akshonistanan prinsipal tambe.
De Nederlandsche Bank (DNB)
Responsabilidat pa supervishon riba e integridat di institutonan finansiero. For di e funshon aki DNB entre otro ta tene supervishon riba fondonan di penshun i kompanianan di seguro i riba areglonan di penshun ku dor di un dunadó di trabou ta segurá direktamente serka ku un kompania di seguro. Esaki anteriormente tabata kai bou di responsabilidat di Pensioen- & Verzekeringskamer (PVK). Desde fin di 2004 PVK ta aliá ku DNB.
Deklarashon kondishonal
Fondonan di penshun ta legalmente obligá pa informá bo tokante pagonan èkstra (indeksashon) ku nan ta duna. Tambe mester mèldu e pagonan èkstra ku por spera pa e próksimo añanan. Esaki ta sosodé den e asina yamá deklarashon kondishonal.
Derecho di penshun
Un derecho riba kompensashonnan di penshun den futuro. E derecho ta originá ku partisipashon na un areglo di penshun.
Derechonan di partisipante
Derechonan ku partisipantenan tin pa medio di un areglo di penshun òf pa medio di stipulashonnan legal. Tantu den término di sèn komo den término di derechonan hurídiko.
Derechonan di penshun
Derechonan ku partisipantenan tin a base di un areglo di penshun.
Divorsio
Divorsio pa medio di un veredikto den korte.
Divorsio
Separashon for di otro di partnernan registrá òf kasá.
E penshun alkansabel
Esaki ta e suma ku bo ta risibí anual na penshun for di bo bo edat di penshun ku ta pará riba e resúmen di penshun. Bo ta risibí e suma aki si bo a keda den servisio te e fecha ei i sigui akumulá penshun den un areglo di penshun. Bo penshun ta kuminsá kore riba e promé dia di e luna den kua bo ta alkansá e edat di penshun.
Edat di penshun
E edat riba kua a base di e areglo di penshun e penshun di behes ta drenta na vigor.
Eks artisipante
Un persona pa kende no ta paga prima di penshun mas. Tambe konosí komo ‘drumidó’.
Elementunan di fleksibilashon
Posibilidatnan di eskoho dentro di un areglo di penshun ku kua e partisipantenan por drecha nan pakete di penshun sigun nan sirkunstansianan individual i segun nan opinion.
Esun ku tin derecho riba penshun
Un persona ku reklamá derecho riba un kompensashon a base di e areglo di penshun.
Faktor A
E kresementu di penshun den un aña kalendario.
Famia di e defuntu
Dentro di e límitenan di un areglo di penshun esakinan ta: e viuda òf viudo, partner registrá òf partner ku kende ta eksistí un kontrato di kombibensia i ku a mèldu esaki na e fondo di penshun. Banda di esei e yunan di un partisipante ta konta komo famia.
Fondo di penshun
E fundashon ku ta sòru pa sigurá derechonan riba penshun, ku ta surgi for di un areglo di penshun, ku ta akumulá, registrá i manehá kapital. Un fondo di penshun por duna òrdu di ehekushon i sera un akuerdo di ehekushon ku un ehekutor di penshun.
Franchise
Esaki ta e parti di bo salario máksimo ku ta duna penshun riba kua bo no ta akumulá penshun. Bo no ta akumulá penshun riba esaki, pasobra for di bo 65 aña bo ta risibí un kompensashon di AOW di gobièrnu.
Fundashon
Persona hurídiko ku sierto kapital propio i sierto meta.
Grado di kobertura
E komparashon entre di balor efektivo di un banda di e derecho di penshun reglamentario na e momentu ei i di otro banda e kapasidatnan presente. E kapasidatnan presente ta e kuenta di e balor efektivo di e derechonan di penshun ku na e momentu ei ta finansiá i e eventual reserva èkstra general.
Indeksashon (mira tambe konseshon di suma adishonal)
Oumento di un penshun òf di un derecho riba penshun ku anualmente ta duna a base di un areglo deskribí den e reglamentu di penshun.
Informashon di salario
Spesifikashon di e relashon di trabou entre e doño di trabou i e trahadó, partikularmente informashonnan tokante kompensashonnan finansiero.
Kambio(nan)
Kambio entre sortonan di penshun. Por ehèmpel e posibilidat pa usa penshun di behes pa un medida di famia, òf kontrario e posibilidat pa usa penshun di famia pa penshun di behes mas haltu òf ku ta drenta mas promé na vigor.
Kapital
E kapital ku ta reservá pa por paga den futuro derechonan di penshun akumulá.
Kiebro di penshun
Un kiebro di penshun ta presentá ora un persona pa motibu di kambio di sírkulo di trabou òf dor di kambio di situashon serka e doño di trabou mester pasa pa un otro areglo di penshun òf temporalmente mester sali for di e areglo.
Kompensashon èkstra (mira tambe na indeksashon)
Oumento di un penshun òf di un derecho riba penshun, ku ta duna riba base insidental òf anualmente a base di un akuerdo deskribí den e reglamentu di penshun.
Kompensashon di penshun
Kompensashon a base di derechonan riba penshun.
Kresementu di e penshun
E suma di e kresementu di penshun anual, e faktor A, ta determinante pa kuantu espasio fiskal bo tin pa por komplementá bo penshun ku rentanan vitalisio. Bo kier hasi un kalkulashon? Hasi uzo e ora ei di e Programa pa kalkulashon di Renta Vitalisio di Servisio di Impuesto. Bo ta haña esei riba e website di Servisio di Impuesto. Bo konsehero finansiero tanbe por yuda den esaki. E kresementu di penshun ta menshoná tambe riba e Resúmen di Penshun Uniforme (UPO) ku bo ta risibí anualmente.
Límite máksimo salarial
Un límite parti ariba di e salario. Riba e salario ku ta surpasá esei no ta akumulá penshun.
Oumento di salario
Desaroyo di salario riba un sierto periodo.
Outperformance
‘Outperformance’ e diferensia entre e rendimentu lográ i e rendimentu di e ‘benchmark’ (positivo òf negativo).
Partisipante
Persona na kende a base di partisipashon na un areglo di penshun a otorgá futuro derechonan riba penshun.
Partisipante aktivo
E partisipante ku ta akumulá penshun den e areglo di penshun.
Partner
Ku pariente di e defuntu ta ser komprondé e hòmber of muhé ku ken e (ex)partisipante òf penshonado tabata kasá dia ku el a fayesé. Ku matrimonio ta ser poné igual un pareha registrá na Hulanda.
Penshonado
Un hende ku ta kobra un kompensashon di behes.
Penshun
Nòmber kolektivo pa kompensashonnan periódiko (mayoria bia pa luna), ku ta remplasá e salario anterior den kaso di behes, morto òf inkapasidat laboral. Karakterístika komum ta, ku pago di e penshun en todo kaso ta terminá asina ku esun ku tin e derecho muri i ku su akumulashon a tuma lugá relashoná ku ehersisio di trabou.
Penshun akumulá
Esaki ta e suma ku bo a akumulá na penshun anual. Figurá ku bo partisipashon a terminá 1-1-2010, e ora ei esaki ta o e kompensashon ku bo por spera na momentu ku bo bai ku penshun. E penshun akumulá aki ademas ta keda indeksá anualmente te e fecha di penshun. Si bo keda partisipante, e ora ei e akumulashon di bo penshun ta sigui normalmente den e areglo aki. Bo penshun ta drenta riba kada promé dia di luna den kua bo a alkansá e edat di penshun.
Penshun di behes
Penshun pa e partisipante mes. Pago di esei ta inisiá na e momentu ku alkansá edat di penshun i ta sigui kore te na momentu ku e penshonado fayesé.
Penshun di famia di defuntu
Penshun ku spesífikamente ta destiná pa e kompensashon na e partner i yunan ora ku bo fayesé.
Penshun di huérfano
Ta paga penshun pa esnan ku a keda tras despues di fayesimentu di un partisipante na e areglo di penshun – te na momentu ku alkansá sierto edat – na yunan e partisipante embolbí.
Penshun pa famia di defuntu
Penshun pa famia di defuntu pa e partner. Kompensashon ta tuma lugá despues ku e partisipante fayesé.
Pension Fund Governance (PFG)
Prinsipionan pa bon maneho di e fondo di penshun. Ta uza bon maneho di e fondo di penshun komo tradukshon di e terminologia ‘Pension Fund Governance’. Ta trata aki partikularmente di e forma kon ta organisá e direktiva, kon ta responsabilisá na interesadonan i e manera ku supervishon interno ta organisá.
Porsentahe di akumulashon
Esaki ta e porsentahe di e base di e penshun ku bo ta akumulá pa aña na penshun.
Porsentahe partaim
Esaki ta e proporshon entre e kantidat real di oranan di trabou akordá en bista di e base di durashon di trabou, ekspresá den un porsentahe.
Prestashon
E rendimentu total riba e invershonnan.
Prima
Esaki ta e suma ku bo ta paga pa akumulashon di bo penshun, inkluso e eventual prima boluntario èkstra.
Reglamentu di penshun
Deskripshon general di e areglo di penshun ku ta na vigor den e empresa , grupo di profeshon òf ramo di empresa. Eiden tin menshoná ken ta partisipá na e areglo, kon ta stipulá altura di e penshunnan, ki sorto di derechonan tin, kiko ta e konsekuensianan na momentu di retiru, matrimonio, divorsio, inkapasidat laboral, alkansá en fecha di penshun i fayesimentu. E reglamentu di penshun ta e base hurídiko for di kua esnan embolbí por derivá nan derechonan i kompensashonnan.
Relato anual
Relato di trabounan anual den kua ta stipulá e medida obligashonnan di penshun ta stipulá i den kua ta hasi análisis di e resultado tékniko.
Resúmen di penshun uniforme (UPO)
Resúmen standarisá ku fondonan di penshun i kompanianan di seguro ta usa pa duna kolaboradónan informashon personal tokante e kompensashon ora di bai ku penshun, fayesimentu i inkapasidat laboral.
Supervisor
Organisashon ku ta tene supervishon riba fondonan di penshun. Mira na De Nederlandsche Bank (DNB) i Autoriteit Financiële Markten (AFM).
Tabèl di sobrebibensia
Tabèl di sobrebibensia (tabèl di mortalidat), ta derivá di tabèlnan di mortalidat ku ta indiká kuantu persona ta na bida despues di x aña for di un kantidat stándart di 0-aña. E nòmber di e tabèl ta indiká riba kua periodo di opservashon a haña e informashonnan (por ehèmpel: poblashon kompleto 2000-2010.
Traspaso di balor
Traspaso di e balor efektivo di derechonan riba penshun pa evitá pèrdida di penshun momentu ku un trahadó ta kambio di areglo di penshun.
Traspaso di balor entrante ‘Inkomende waardeoverdracht’ (IWO)
Suma di plaka ku dentro di poko ta drenta di un ehekutor òf fondo di penshun anterior pa kumpra futuro derecho di penshun den e areglo nobo.
Traspaso di balor saliente
Suma di plaka ku ta transferí pa un otro ehekutor di penshun na benefisio di un partisipante pa kumpra aya derechonan di penshun.
Yu
Komo yu di e partisipante ta konta: propio yu òf yu di kriansa òf yu adoptá ku ta wòrdu mantené i eduká komo propio yu. Un yu por keda bin na remarke pa penshun di huérfano te na edat di 23 aña. Kompensashon ta tuma lugá despues ku partisipante di fayesé.


c: text/html

text:
ORANJESTAD,Aruba
Parlamento di Aruba a trata diahuebs ultimo e ley pa apodera 3 minister esta Minister
President, Minister di Financien y Minister di Infrastructura pa por firma y termina e
contracto cu CITGO conosi como e “Termination Agreement”.
Richard Arends masha masha nevioso kisas ta sconde algo?
Lokual a resalta durante e debate aki cu a bay como 12 ora largo ta e actuacion y
comportacion di Richard Arends di AVP. Richard Arends kende ta autor y esun cu a forma
parti di tur negosacion di e contracto di CITGO dado momento a bira masha masha
nervioso unda den su betoog apenas por a papia. Cu un stem temblando e tabata suplica
gobierno pa No kere CITGO. Alaves e tabata suplica Gobierno pa No kere cu CITGO No
tin plaka paso di acuerdo cu Richard Arends cu CITGO tin hopi plaka.
Richard Arends a forma parti di e Wine Dine & Dance den e negosacion:
Dado momento Parlamento no por a compronde e plegaria di Richard Arends tampoko
por a decifra su comportacion nervioso y precupacion. Hustamente Richard Arends a front
gobierno di AVP den e grupo di negosacion pa cu CITGO y tabata parti di e “Wine & Dine
and Dance” cu Roberto Rincon den su mansion na Housten cu escort service. Alaves a
biaha den avion priva di e ehecutivonan aki cu awe ta sera. Kisas pa e motibonan aki
Richard Arends sa cu CITGO tin plaka y a keda roga Gobierno pa No firma e Termination
Agreement y pa NO kibra e contracto? Lokual Richard Arends no a splika y tampoko a
reaciona riba pregunta di diferente Parlamentarionan pakiko AVP, ( Mike Eman, Mike de
Meza y Richard Arends) no a firma contract e CITGO cu tin plaka esta CITGO Petroleum
Corporation? Pakiko a Richard Arends y “gang” a firma cu CITGO Holding Aruba LCC,
CITGO Aruba Refinery y CITGO Aruba Termninal 3 CITGO lanta den pura, bashi y sin
plaka? Ta pa e motibo aki CITGOnan lanta na Aruba no tin plaka pa inverti. Potretnan
recien a ilustra den e estado critico cu tanto e Refineria y Terminal ta aden y cu e
CITGOnan bashi No a cumpli cu nan contract y obligacion.
Richard Arends a cuestiona gobierno cu gobierno lo kier bende e Terminal:
Lokual a straña tur hende durante e debate ta momento Richard Arends cu un stem
temblando a cuestiona Gobierno cu Gobierno lo kier bay bende e Terminal. Esaki ningun
momento ta e caso. Lo contrario cu su Gobierno di AVP kendenan na 2016 si kier a bende
e Fuel & Marketing Supply Aruba y esaki a wordo splika te hasta den e Memorie van
Toelichting di e Ley AB 2016 no 50 paraaf 8. Textualmente redacta “ Het land is
voornemens deze aandelen tijdelijk onder te brengen bij RDA, VOORUITLOPENDE op
een mogelijke verkoop van Valero Marketing & Supply Aruba N.V. aan een derde partij.
Geschatte marktwaarde 40 miljoen”. Gobierno actual semper a papia di lease e Terminal
pero no duna ni bende ningun operador. Pa e motibo aki a lanta un compania di pais
Aruba ( TDEA) esta Terminal Di Energia Aruba pa garantisa cu e Terminal di awor pa
futuro keda den man di Pais Aruba y pues keda di Pueblo.
Richard Arends hopi nervioso kisas paso su number lo hunga?
Finalisando Parlametario Endy Croes no por a decifra e nerviosismo di Richard Arends
durante henter e reunion. E tabata “gaga” y su stem constantemente temblando. Richard
Arends tabata bruha yen di cos cu otro. Momento cu Endy Croes a entrega e mocion pa
exigi RDA dentro di 4 siman bin duna amplio splikacion na Parlamento riba e rapport
Forensico cual awor ta kla, Richard a bandona sala y a regresa te bandi 9pm anochi
momento di votacion. Kisas Richard Arends ta precupa cu awor cu e terminacion di e
contracto ta bira realidad mas liher e berdad lo bin dilanti y pueblo lo mira cuanto miyones
el a strika den henter e deal aki? Kisas Richard Arends ta precupa cu e rapport
Forensico? Kisas Richard su number tambe ta bay hunga pronto? Puitonan lo sali awor
for di e macuto y Ministerio Publico pronto lo tin bastante mas trabou. Tempo ta e mihor
amigo di pueblo.

robotstxt: allowed

filter: keep


text:
WILLEMSTAD- promé di aprel 2015– Resientemente Ofisina di Turismo di Kòrsou (CTB) kompañá pa partnernan den sektor di turismo a partisipá na dos workshop na Venezuela. Unu a tuma lugá na Renaissance Hotel na Caracas i e otro na Hotel Embassy Suites na Valencia. E dos eventonan aki huntu a konta ku partisipashon di mas di 300 persona. E eventonan tabatin komo lema ‘Kòrsou 2015 un aña di oportunidatnan empresarial’ a pone énfasis riba e potensialnan turístiko i ekonómiko di nos isla meskos tambe e oportunidatnan di invershon i di propiedatnan imobilario. Despues di e temporada di Siman Santu lo sigui ku workshop na Maracaibo, Barquisimeto i Puerto Ordaz.
Kòrsou a destaká no únikamente serka potensial bishitantenan pa nos isla pero tambe serka esnan ku ta buska oportunidatnan nobo pa invershon. Durante di e workshop Kòrsou a sá di demostrá su balor agregá komo un isla ku ta fèrtil pa invershon. CTB a keda kompaña pa vários partner den sektor turístiko manera: Curaçao Marriott Beach Resort & Emerald Casino, Hilton Curaçao, Renaissance Curaçao Resort & Casino, Santa Barbara Beach & Golf Resort, San Marco Hotel, Sunscape Curaçao Resort, Spa & Casino, ACOYA Hotel Suites & Villas, Green View, Piscadera Harbour Village i Blue Bay Curaçao. Tur a probechá e okashon pa ofresé informashon balioso tokante nan servisio i produktonan. Ademas di esaki, a konta tambe ku partisipashon di empresarionan lokal i vários kompania aéreo manera Insel Air, Estelar, Rutaca i Avior Airlines. Na e okashon aki Avior Airlines a anunsiá su vuelonan nobo for di Maracaibo i Valencia entrante promé di mei.
E presentashon di Kòrsou a wòrdu bon risibí serka operadornan di tour i agentenan di biahe manera: Turaser, Kanguro, Corporación Salta, Escala, Conkep, Turismo Maso, Molina Viajes, PLM Travel, Viajes Carcelen i Quovadis. Total tabatin 28 media di komunikashon presente, di kual 6 tabata kanalnan di televishon nashonal. Durante di e eventonan a rifa premionan pa kortesia di e hotèlnan i e kompanianan aéreo presente.
CTB i su partnernan ta kontentu di por a partisipá na e eventonan aki ku a brinda e oportunidat pa ekshibí Kòrsou komo e destinashon faborito den Karibe.


text:
Oranjestad – Comision Celebracion Dianan Nacional (CCDN) tin su reunionnan y ta preparando den full swing e parti organisatorio pa cu e celebracion di Dia di Betico.
Nos ta den e luna di su fecha natalicio di e gran estadista Arubano Señor Gilberto François (Betico) Croes den feliz memoria. Lo bay tin e ceremonia protocolar y manifestacion cultural riba diadomingo 25 di januari 2015 riba Plaza Libertador Betico Croes riba Vondellaan.
Pa tur actividadnan rond di nos isla ta ser pidi pa organisadornan manda nan informacion via e-mail na stan.dabian@gmail.com pa Sr. Stan Dabian pa asina traha e calendario di actividad pa nos pueblo di Aruba por bishita tur e actividadnan riba Dia di Betico.
For di awor caba comision CCDN ta spera cu publico lo asisti na e actividadnan riba nos isla y hunto cu famia celebra e Dia di Betico.


text:
Katoliko
DI TRES DJADUMINGU DI PASKU DI RESUREKSHON
Promé Lektura : Hechonan di apòstelnan 3, 13-15, 17-19
Salmo : Salmo 4, 2. 4. 7. 9
Di dos Lektura : 1 Huan 2, 1-5a
Evangelio : Lukas 24, 35-48
Un dia tabatin un mucha indjan ku a ser piká pa un kolebra i ela muri. Su mayornan a hib’é serka e hòmber santu di e tribu i nan a pone su kurpa dilanti di dje. Nan tres, sintá, a yora durante ratu largu.
E tata a lanta, a aserká kurpa di e yu, ela pone su man riba pía di e yu i a bisa: Durante di mi bida mi no a traha pa mi famía manera tabata mi obligashon. Na e momento ei e venenu a sali di pianan di e yu.
E mama tambe a lanta i poniendo su mannan riba kurason dje mucha a bisa: Durante di mi bida mi no a stima mi famía manera tabata mi obligashon. Na e momento ei e venenu a sali for di kurason di e yu.
Finalmente e hòmber santu a lanta i a rèk su mannan i a pone e esakinan riba kabes di e yu i a bisa: Durante di mi bida mi no a kere den e palabranan ku mi a bisa manera tabata mi obligashon. Na e momento ei e venenu a sali di kabes di e yu.
E mucha a lanta i tambe su mayornan i e hòmber santu i hinter e tribu a selebrá un fiesta masha grandi mes riba e dia ei.
E venenu mortal ta e falta di responsabilidat di e tata, falta di amor di e mama i falta di fe di e hòmber santu.
E kontravenenu, e remedi di bida, ta amor.
Den e tempu aki di Pasku di Resurekshon, di bida nobo i resusitá, tempu durante kua “Dios a glorifiká su sirbidó Hesus”, Pedro i e testigunan di resurekshon ta supliká nos: “Arepentí i kombertí p’asina tur boso pikanan sea eliminá ”. Saka e venenu i estrená bida nobo.
Pasku di Resurekshon ta tempu durante kua nos ta komprobá ku e amor di Dios tin e último palabra. I e amor di Dios ta permanesé riba pia, kabes i kurason di su yu i ta vense nos enemigu di mas grandi, morto.
Pasku di Resurekshon prinsipalmente ta, tempu di duna testimonio; tempu di rekonosé esun resusitá. Pero no un testimonio chikí, no mi testimonio, no testimonio di mi bida malu. Nò. E testimonio kristian únikamente tin un nòmber: Hesukristu. E testimonio kristian únikamente tin un kontenido: mi a rekonosé Hesukristu.
“Den e tempu ei e disipelnan a konta loke a sosodé riba kaminda i kon nan a rekonosé Hesus ora El a kibra pan”.
Kiko a sosodé ku e disipelnan riba e kaminda pa Emaus? Kua ta nan testimonio?
“Nan a rekonosé Hesus ora El a kibra pan.”
Nan a rekonosé Hesus na e mesa di Eukaristia.
E Kristu resusitá a hasi su mes presente i kompañero den e pan.
E Skrituranan, “a habri nan mente p’asina nan logra komprondé Skrituranan”, e ta manera e pre- kalentamentu, ta e promé fase di evangelisashon, ta e wèker, ta e alarma, ta e gritu ku ta kombidá nos na e semper nesesario kombershon.
I despues nan a pone sinta na mesa i a rekonos’é ora di kibra pan.
Ora nos ta bai na un komementu, loke ta importante no ta e maravioso diskursonan, loke ta importante ta TA na e mesa, kompartí mesa, kompania, amistat, parti i kome e mesun pan.
Esta un bunita siñansa pa nos!.
Di e Palabra pa e Sakramento.
Di e Palabra na Mesa.
Di e la Palabra na Amor.
Palabra so no ta salba.
E pregunta pa nos awe ta, unda nos lo rekonosé e Kristu Resusitá?
E disipelnan di evangelio a topa kuné riba kaminda di EMAUS i nan a rekonosé na momentu di kibramentu di e pan.
I nos?
Riba e kaminda aki yen di ansha i opstákulo, yen di ilushon i tragedia, yen di amor i di soledat, nos ta topa i ta rekonosé Kristu Resusitá?
Sí, rumannan, mester topa kuné i rekonos’é den beyesa di flornan i den orashon, den e lucha pa hustisia i den sanashon di kurason, i prinsipalmente den Santa Skritura, den komunidat i den kibramentu di pan.
Pasku ta temporada di duna testimonio di Kristu Resusitá. “Boso ta testigu di tur esaki”.
Testigunan di kiko? Di e bida resusitá.
Testigunan di ken? Únikamente di Hesukristu.
Testigunan pa ken? Pa e rumannan pèrdí riba kaminda di bida.
Un katekísta un dia a puntra un grupo di hóben ku tabata prepará pa konfirmashon: kua ta e parti mas importante di misa?
Un di nan a kontestá: e parti mas importante ta e rito di despedida.
E katekísta sorprendí a puntr’é: dikon bo ta bisa asina? I esaki a kontestá: misa ta sirbi pa alimentá nos ku e palabra, ku kurpa i sanger di Señor. Misa ta kuminsá ora e ta kaba. Laga nos sali riba kaya pa hasi i bisa loke e disipelnan di EMAUS a bisa. Nos a rekonosé Señor na momentu di kibramentu di pan i E ta bibu i ta biba pa semper i pa nos.
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Abogado Braam a gana kaso di NAf 2.206.846,25 pa Girobank
KASO DI ÁMTENAR KU A HÒRTA PLAKA NA SOAW DEN KORTE.
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama
-
Lokal6 days ago
Doño di tereno na Veeris kier a kobra Advent 2x pa mesun tereno


text:
Kralendijk – E Konferensia Kickoff Masterplan 2030 a produsí un kantidat grandi di idea. Pa e motibu ei ku satisfakshon diputado Elvis Tjin Asjoe ta wak bèk riba e enkuentro di tres dia na kua mas ku 200 boneriano a partisipá, kendenan despues di riba e promé dia a keda inspirá pa oradónan fasinante, a bai traha den diferente tayer pa entregá ‘input’ pa e plan maestro. ‘E partisipantenan tabata prinsipalmente representantenan di organisashonnan, fundashonnan i asosashonnan, empresarionan i empleadonan públiko.
Komo Kolegio Ehekutivo nos ta haña hopi importante ku profeshonalnan, pero tambe suidadanonan ta yuda pensa ámpliamente i papia ku nos tokante kon nos isla mester lusi na aña 2030. P’esei nos ta tene enkuentro den bario tambe i nos ta bai enbolbí nos skolnan. Ta trata di futuro di nos tur i p’esei nos ke ofresé tur hende un oportunidat pa trese dilanti loke e tin di bisa. Meskos ku nos programa di gobernashon e Plan Maestro 2030 tambe ta di nos tur, atraves di nos tur i pa nos tur.’
A base di tur e ideanan ku a bini dilanti nos ta laga skirbi un konsepto. ‘E arte ta pa konbertí tur e sugerensianan ei den un totalidat koherente i lógiko. Nos ta konsiderando pa hasi esei den koperashon ku un òf mas universidat, preferibelmente hasiendo uso di studiantenan boneriano, profeshonalnan hóben i nos penshonadonan. Nos ke utilisá e kantidat grandi di talento ku tin den nos komunidat maksimalmente. Nos por hasi hopi mas ku nos mes ta pensa. Esei ta konta sigur ora di determiná nos propio futuro.’
Representantenan di diferente organisashon sosial internashonal a asistí na e konferensia, manera World Wildlife Fund (Fondo Mundial di Naturalesa), ámtenarnan di e diferente ministerionan, manera ministerio di Asuntunan Interno i Relashonnan den Reino, ministerio di Asuntunan Ekonómiko i Klima i ministerio di Infrastruktura i Maneho di Awa i un delegashon di Union Oropeo. ‘Boneiru a mustra lo mehor di su mes. Na final di e konferensia e organisashon i Kolegio Ehekutivo a risibí hopi kòmplimènt pa e organisashon profeshonal. Tur hende a keda hopi impreshoná pa e presentashonnan di e gruponan di trabou.’
Tokante resultado di e tayernan e miembronan di Kolegio Ehekutivo ta sumamente satisfecho. Gezaghebber Edison Rijna: ‘Mi ta haña bunita pa mira kon for di awor hendenan ta brasa un konsepto basta apstrakto manera Blue Destination. Diputado Nina den Heyer: ‘E echo ku e partisipantenan a bini ku asina tantu sugerensia pa mehorashon di nos fasilidatnan sosial ta pone mi sinti mi mes hopi bon.’ Diputado James Kroon: ‘Mirando e tayer tokante infrastruktura mi sa ku mi por ta sigur di sosten pa e manera ku nos ta atendé ku drechamentu di nos kamindanan.’
Tin konfiansa den futuro di Boneiru kaminda konhuntamente nos ta duna direkshon na esei. Ku aki aya por a skucha algu di duda, ta algu ku Tjin Asjoe por komprendé. ‘Korektamente hendenan ta fèrwagt ku polítika ta pone su mes den servisio di interes general. Esei ta e motibu pakiko den e Akuerdo Intergubernamental i den nos propio programa di gobernashon tin asina tantu atenshon pa bon gobernashon i profeshonalisashon di e aparato gubernamental. E mensahe pa e partisipantenan na e konferensia ta bon kla: gobernashon stabil i desidido tin prioridat. Bonerianonan ke bai dilanti na un manera positivo i nan no ke wak bèk den direkshon di sonidonan negativo. Di kurason mi ta di akuerdo ku esei.’
Dia 10 di òktober 2020 ta presentá e vershon definitivo di e Plan Maestro 2030, riba e dia ku eksaktamente 10 aña pasá Boneiru a bira parti di Hulanda. ‘E ora ei e trabou mes ta kuminsá: e ehekushon. Esei tambe nos lo tin ku hasi huntu. Nos ta un komunidat chikitu, pues traha huntu ta nos forsa. Si nos ke engrandesé kalidat di bida na Boneiru, nos lo mester ta dispuesto pa konhuntamente pone nos skoudernan bou di e tarea ei. Mi ta sinti ku e disposishon ei ta kresiendo. E éksito di e enkuentro di Kickoff ta konfirmá esei’, segun Tjin Asjoe.
KICKOFF MASTERPLAN BEVESTIGT GROTE BEREIDHEID BONAIRIANEN SAMEN AAN TOEKOMST TE WERKEN
Kralendijk – De Kickoff Masterplan 2030 Conference heeft een schat aan ideeën opgeleverd. Gedeputeerde Elvis Tjin Asjoe kijkt dan ook tevreden terug op de driedaagse bijeenkomst waaraan door meer dan tweehonderd Bonairianen werd deelgenomen die, na de eerste dag geïnspireerd te zijn door boeiende sprekers, in workshops aan de slag ging om input te leveren voor het masterplan.
,,Deelnemers waren vooral vertegenwoordigers van organisaties, stichtingen en verenigingen, ondernemers en ambtenaren.
Als Bestuurscollege vinden wij het ontzettend belangrijk dat ‘professionals’ maar ook burgers breed meedenken en meepraten over hoe ons eiland er in 2030 uit moet zien. Daarom worden er ook nog bijeenkomsten in de wijken gehouden en gaan we de scholen erbij betrekken. Het gaat over de toekomst van ons allemaal en daarom willen wij iedereen de kans bieden zijn of haar zegje te doen. Het Masterplan 2030 is net als het bestuursprogramma van, door en voor ons allemaal.”
Op basis van alle naar voren gebrachte ideeën wordt een concept geschreven. ,,Het is de kunst van al die suggesties een samenhangend en logisch geheel te maken. Wij overwegen dat in samenwerking met een of meer universiteiten te doen, bij voorkeur met inzet van Bonairiaanse studenten, young professionals en onze gepensioneerden. We willen het vele talent dat we in onze samenleving hebben maximaal benutten. We kunnen veel meer dan we soms zelf denken. Dat geldt zeker voor het bepalen van onze eigen toekomst.”
De conferentie werd bijgewoond door vertegenwoordigers van verschillende internationale maatschappelijke organisaties zoals het World Wildlife Fund, ambtenaren van verschillende ministeries zoals BZK, EZK en I&W en een delegatie van de Europese Unie. ,,Bonaire heeft zich van zijn beste kant laten zien. Na afloop heeft de organisatie en het bestuurscollege veel complimenten ontvangen voor de professionele organisatie. Men toonde zich ook erg onder de indruk van de presentaties door de werkgroepen.”
Over de resultaten van de workshops zijn de leden van het Bestuurscollege dik tevreden. Gezaghebber Edison Rijna: ,,Ik vind het mooi te zien dat een tamelijk abstract concept als Blue Destination nu al door de mensen wordt omarmd.” Gedeputeerde Nina den Heyer: ,,Dat er zo veel suggesties zijn aangedragen voor het verbeteren van sociaal-maatschappelijke voorzieningen doet mij goed.” Gedeputeerde James Kroon: ,,Afgaande op de workshop over infrastructuur weet ik me verzekerd van steun voor de manier waarop we de verbetering van het wegennet aanpakken.”
Er is vertrouwen in de toekomst van Bonaire waar we gezamenlijk richting aan geven. Dat er hier en daar ook enige scepsis te beluisteren viel begrijpt Tjin Asjoe. ,,Men verwacht terecht dat de politiek zich in dienst stelt van het algemeen belang. Dat is waarom in het Bestuursakkoord en ons eigen bestuursprogramma zoveel aandacht is voor goed bestuur en de professionalisering van het overheidsapparaat. De boodschap van de deelnemers aan de conferentie is duidelijk: stabiel en daadkrachtig bestuur heeft prioriteit. De Bonairianen willen positief vooruit en willen niet omkijken naar negatieve geluiden. Daar ben ik het van harte mee eens.”
De definitieve versie van het Masterplan 2030 wordt op 10 oktober 2020 gepresenteerd, op de dag dat Bonaire precies tien jaar deel is geworden van Nederland. ,,Dan begint het echte werk pas: de uitvoering. Ook dat zullen we met elkaar moeten doen. Wij zijn een kleine gemeenschap dus we moeten het hebben van samenwerking. Als wij de leefkwaliteit op Bonaire willen vergroten zullen we bereid moeten zijn er samen de schouders onder te zetten. Ik proef dat die bereidheid aan het groeien is. Het succes van de Kickoff-bijeenkomst bevestigt dat”, aldus Tjin Asjoe.


text:
Oranjestad – Durante fin di siman por a constata cu hopipersona na supermercadonan tabata haci nan compras. Minister Maduro ta bolbe enfatisa cu tin suficiente productonanalimenticio na Aruba. E mandatario ta haci un yamada nacomunidad pa ban ta solidario specialmente pa cu nos hendegrandinan y otro ciudadanonan vulnerabel. Si bo tin cu hacicompras corda pa cumpra lo necesario y asina por tin suficienteproducto pa nos tur.
Alabes e mandatario ta haci un yamada na tur comerciantenanpa no haci uso di e crisis aki pa subi nan prijs. E mandatario ta recorda tur ciudadano pa download e APP ‘Control di Prijs’ ribacual ta haya prijs di productonan den e canasta basico y di eextra productonan cu temporalmente ta wordo regula y tambe e prijs di productonan den Macuto di Compras. Riba e APP akitambe por manda keho si nota cu tin abuso di prijs na un establecimento. E APP ‘Control di Prijs’ ta gratis y ta obtenibelriba GOOGLE PLAY pa telefon Android y APP STORE patelefon Apple.
Minister Maduro a nota tambe varios comerciante inovativo cu ta ofrece nan servicio y/of productonan online. E mandatario ta haci un yamada na nos pueblo pa apoya nos comerciantenanlocal, haci uso di nan servicio/productonan cu nan ta ofrece y asina sostene nos economia.
Ban uni den un actitud solidario pa asina Pais Aruba por pasadoor di e crisis COVID-19. Cuida nos mes, cuida nos famia y cuida esnan rond di nos. E mandatario ta enfatisa pa sali cas orata estrictamente necesario.


text:
KRALENDIJK – Segun e Konseho pa mantenshon di lei (“Raad voor de rechtshandhaving”), aplikashon di legislashon di naturalesa i medio ambiente mester ta mas mihó. For di investigashon di e Konseho a resultá ku na e islanan di Hulanda Karibense (Boneiru, Sint Eustatius i Saba) ta hasi tiki na supervishon i aplikashon.
Organisashonnan ta wak otro i ta traha tiki huntu i empleadonan di entidatnan públiko ku outorisashon pa investigá no ta hasi uso di nan posibilidatnan pa kontribuí na aplikashon. E Konseho ta menshoná e problemátika di kabritu komo ehèmpel. Na tur tres isla ta prohibí pa laga kabritu kana lòs pero niun di e islanan ta kumpli ku e prohibishon ei. E konsekuensianan pa vegetashon riba tera i pa e koralnan den laman ta desastroso.
Tambe ta falta plannan di maneho preskribí pa lei, un responsabilidat di tantu entidatnan públiko komo gobièrnu di reino.
Polis, Ministerio Públiko, organisashonnan di protekshon di naturalesa lokal i entidatnan públiko lo mester palabrá konhuntamente ken ta responsabel pa kiko. Segun e Konseho no tin duda ku mester di esfuerso adishonal. Den su rapòrt e Konseho ta menshoná algun paso nesesario pa hisa nivel di supervishon i aplikashon riba tereno di legislashon di naturalesa i medio ambiente, i den su rapòrt ta duna pa esaki algun rekomendashon konkreto na e organisashonnan embolbí.
Den e investigashon e enfoke tabata riba un di e motibunan mas importante pa menasa di naturalesa riba i rondó di e islanan: bestia di kria ku ta kana lòs. Tambe e Konseho a wak enfátikamente e aplikashon di prohibishon pa dùmp sushi. E bunitesa natural di e islanan ta forma un tarheta di bishita pa e turistanan di kua nos islanan ta pa un (gran) parti dependiente.
For di e investigashon a resultá entre otro ku ta trahando na plannan pa trata e problemátika di kabritu, pero ku no tin of kasi no tin un kontinuashon riba e plannan. Pa loke ta trata kombatimentu di sushi di kaya e Konseho a konstatá diferensia grandi entre e tres islanan. Na Saba ta aktua inmediatamente na momentu ku tin dùmpmentu di sushi inlegal, i e isla ta duna un impreshon partikularmente limpi. Entidat públiko di Sint Eustatius kada bes ta logra mas mihó pa ataká e problema di dùmpmentu di sushi inlegal. Di otro banda Boneiru no a bira mas limpi den e último añanan i aplikashon di prohibishon di dùmpmentu di sushi apénas ta tuma lugá.
Pa e vershon kompletu di e rapòrt klek aki òf konsultá ku e wèpsait di e Konseho: www.raadrechtshandhaving.com


text:
KRALENDIJK – Enoc Melaan kende siman pasá a pèrdè den e mondi grandi den e area di Bopec, a fayesé awe mardugá den hòspital CMC na Kòrsou. Enoc ‘Noki’ Melaan di 39 aña di edat, un persona hopi stimá den e bario di Nort Saliña, siman pasá djarason a bai kue yuana den e mondi patras di BOPEC huntu ku su tio. Dado momentu nan a pèrdè otro. Mesora a bati alarmá i outoridatnan a kuminsa ku un buskeda grandi djarason atardi bai kue anochi sin resultado, i a kontinua ku esaki djaweps mainta trempan.
Djaweps mèrdia, helikòpter di wardakosta a mira Enoc drumí riba su barika den e mondi. Mesora a hasi e tramitenan huntu ku boluntarionan pa his’e i ku helikòpter a hib’e aeropuerto kaminda ambulans tabata warda pa hib’e hòspital. Na hòspital San Francisco nan a konstatá ku su situashon tabata meresé atenshon médiko mas avansá i mesun anochi a disidí pa traslad’é pa hermana isla Kòrsou.
Awe djaluna 25 di mei 2020 den oranan di mardugá su situashon a empeorá i despues di a lucha pa su bida el a bin fayesé.
Palabra nan di kondolensia i hopi forsa na famia i konosinan di e defuntu.


text:
Berlin (Komunikado di Prensa) – E organisashon Transparency International (TI) lo hiba un estudio na Kòrsou usando su sistema di evaluashon di Integridat Nashonal, ku den pasado a wòrdu usa den mas òf ménos 100 pais rònt mundu.
Un evaluashon di Integridat Nashonal ta konsistí di un evaluashon di e instituto nan prinsipal i aktor nan ku ta forma un estado, inkluyendo tur sektor di gobièrnu, media, e sektor públiko i priva i e sosiedat sivil. E propósito di e estudio ta pa identifiká e faktor nan di riesgo den un pais ku ta promové korupshon i alabes trese solushon nan den tèrmino mediano i largu pa yuda baha e riesgo nan aki.
Transparency International lo kondusí e estudio nan Kòrsou den diálogo ku e aktor nan prinsipal den gobièrnu, sosiedat sivil i e sektor priva. “E evaluashon di e sistema di Integridat Nashonal ta un bon oportunidat pa habri diálogo polítiko i tékniko rondó di “good governance” i reforma nan den un pais. E meta di e evaluashon nan aki ta pa krea un fundeshi pa reforma nan institushonal i asina hiba na mihó polítika i akshon nan mas efektivo”, segun Alejandro Salas, direktor regional di Transparency International pa e área di Amérika.
E reporte ku lo keda publiká independientemente pa Transparency International lo kontené konstatashon nan basa for di evidensia i lo ta basa riba kontribushon di sektor polítiko, sosial i ekonómiko. Rekomendashon nan anti korupshon lo wòrdu generá pa e instituto i aktor nan prinsipal di Kòrsou.


text:
ORANJESTAD – Garage Centraal Aruba a anuncia e introduci na mercado local di un sedan nobo, den forma di e Hyundai Verna.
Verna, cu un plataforma di size similar na e Hyundai Accent, ta ofrece un style exterior moderno y dinamico, cu espacio interior sumamente comodo. Mas ainda, e ta conta cu un nivel di opcionnan completo, cu features manera e Touchscreen Radio Player, equipa cu Android Auto cu Apple Car Play, Bluetooth pa yamada cu audio, airbags y mas.
E seating ta comodo tanto pa esun cu ta maneha e auto como tur pasaheronan dilanti cu atras, y ta conta cu electric windows y locks. Pa locual ta su motor, Verna ta equipa cu un motor 1.4 liter cu Automatic Transmission, cu ta ofrece un nivel hopi economico pa locual ta consumo di gasolin, y potencia adecua riba caminda.
Naturalmente e auto aki ta conta cu e calidad solido pa cual Hyundai ta bon conoci, y cu respaldo solido di servicio y piesanan di Garage Centraal Aruba.
Mas impresionante ainda, tur esaki ta disponibel pa apenas 29,990 florin, cual ta haci di e Hyundai Verna un di e ofertanan mas completo pa locual ta e balor di e auto y e nivel di equipment cu esaki ta ofrece.
Garage Centraal Aruba finalmente a extende e invitacion mas cordial pa bishita e showroom na Sabana Blanco, pa asina check e tremendo auto aki. Cantidadnan ta limita na e momento aki, pa locual representatenan di Garage Centraal a conseha pa pasa lo mas liher posibel pa check e totalmente nobo Hyundai Verna.


text:
ORANJESTAD, Aruba
Gobierno a anuncia aumento di pashentnan cu a test positivo pa coronavirus y na mesun momento a anuncia algun otro medica cu a keda tuma.
Despues cu a casonana subi na 9 den fin di siman, awe a anuncia cu tin tres caso nobo cu a bini acerca. Ta trata di un persona cu a yega recientemente for di Colombia mientras cu e otro dosnan ta di contagio cu a tuma luga localmente. Pues e cantidad di casonan ta total 12, di cual uno a bay Merca. Nan ta den bon estado di salud y a mustra sintomanan leve.
A splica cu ultimo dianan a bira mas agresivo den testmento, unda cu ta invitando mas hende pa bin test pa trata di contene e contagion di un miho forma.
Mirando cu e virus a cuminsa plama bou di e población, a dicidi di tuma algun medida adicional. Entrante mayan 24 di maart ta cera tur bar y restaurant. Nan por ta habri solamente pa take-out, delivery y driv-thru. Horario di cierre pa tur negoshi ta bira 8’or pa permiti tur empleado yega nan cas pa 9’or di anochi ora cu e toque de queda ta cuminsa.
Aunke ta aumenta e nivel di precaucion, no mester drenta den panico. E mester preocupa tuma hende pa contene e esaki y tuma medidanan necesario. Ta bisa bou di control pasobra no a interna ningun hende y e pashentnan ta entre 22 y 67 aña.
E mandatario a invita mas hende pa haci e testnan pa evita contagio.
Tambe a keda anuncia cu Gobierno ta organisando vuelo charter pa trece Arubianonan cu a keda pega den exterior. ATA tin un lista di 227 persona, di cual mayoria ta na Colombia. Esnan na Merca of Hulanda ya caba a regla nan biahe pa Aruba.
Pa esnan di Colombia a prepara tres vuelo charter for di Medellin, Barranquilla y Bogota. E dos prome vuelonan ta diaranson mainta for di Medellin y atardi for di Barranquilla mientras cu riba diahuebs mainta tin esun for di Bogota.
A adverti cu mayan ta e ultimo dia cu por biaha entre ciudadnan pa yega na e punto di salida di e tres vuelonan charter. ATA ta den contacto cu e personanan pa informa nan di kico nan mester haci pa logra yega na tempo pa subi un di e vuelonan menciona, Riba cada un di e vuelonan tin rond di 50 asiento, pues suficiente pa tur hende.
Fiscal Pronk di Ministerio Publico a anuncia cu tabatin 41 detencion den e di dos dia di toque de queda y a parti boet na tur, mientras cu tabatin un persona recidivista. Hasta muchanan menor di edad a haya boet. El a splica cu si para un auto, y tin persona riba 12 aña, cada un ta haya un boet separa.
Tambe a informa cu a haci un cambio den e decreto di toque de queda cu ta nifica cu ciudadanonan no por ta den nan cura di cas cu ta pega riba caya durante ora di toque de queda. Por keda riba veranda of patras di cas pero no riba e parti cu ta pega cu caya grandi. Esaki ta drenta na vigor awe mey anochi.


text:
27 òktober 2019 ta 112 aña ku Moises Bikker (e fam da Costa Gomez a bin despues) a nase den Otrobanda. Moises da Costa Gomez, Dòktor, ta sinónimo ku nos outonomia. Mi ke tira un bista riba kalidat di nos outonomia.
Segun Dòktor outonomia polítiko su meta kontinuo mester ta: hisa kalidat di bida di hende. E a konkluí korektamente na 1935 ku un maneho kolonial tei pa satisfasé interesnan di e kolonisadó i no di e kolonia. Promé ku firma Statüt Dòktor a atvertí ku e proseso di outonomia ta inkompleto. For di 1946 e a presentá ideanan pa mas demokrasia manera un Korte Konstitushonal ku no a keda inkluí den Statüt. Aparentemente Dòktor tabata traha un revishon di konstitushonal ora morto a sorprend’é na 1966. Nunka a haña e tekstonan.
Literatura di i tokante Dòktor ta mustra ku p’e outonomia ta karga responsabilidat, un bon relashon den Reino i ku mundu, tambe bon gobernashon pa garantisá adelanto di kada suidadano.
Awe mi ta konstatá ku nos outonomia a keda redusí na meramente un struktura ku algun ta kere ta konstantemente bou di atake di Hulanda, Illuminati i un grupo internashonal di mitar hende mitar rèptil. Realidat ta sinembargo ku nos no a traha riba e aspekto esensial di outonomia: kalidat di e hendenan ku mester manehá nos struktura outónomo. Ta parse ku mas kriminal bo ta, mas populista bo ta, mas bo lastra hende i ménos kapas bo ta pa komprondé i analisá e entorno kompleho ku nos ta biba aden, mas voto bo ta haña. E kalidat di e hende ku ta manehá nos outonomia ta deplorabel i ku esei, nos outonomia tambe.
Awe e menasa pa nos outonomia no ta Den Haag ni Illuminati sino nos mes hendenan sin kapasidat ni integridat ku ta manehá nos asuntunan públiko. I tambe, nos pueblo ku ta vota pa nan. Un bon paso pues ta stòp di sostené hendenan ku ta preferá laga otro bin djafó i hasi lokual nos sa bon bon ku nos mes mester a hasi, pero no tin e kurashi pa hasi. Outonomia ta madures pa karga responsabilidat ounke ku e por ta amargo. E no ta un promesa bashí ku nos ta usa pa dal man riba pechu kulpa tur otro hende -ménos nos mes- pa nos problemanan.
Koror, Repúbilka di Palau


text:
E comportacion incorecto di e lider di MEP na fin di e conferencia di parlamentarionan di Reino siman pasa, a lanta un discucion den comunidad riba integridad di hende den comunidad y di politiconan en particular. E comentarionan di ciudadanonan den corant, na radio y den media social, ta mustra cu tin un majoria grandi di pueblo cu kier pa hende actua corecto den tur situacion. Sea ta un empleado publico cu mester duna servicio na pueblo, un politico den parlamento of gobierno, un polis, un docter, un abogado of trahado den magasina di un supermercado. No ta importa ken, unda o ki ora di dia of anochi. Pueblo den su majoria kier comportacion corecto y di acuerdo cu ley, regla y decencia comun.
E reaccion di miembronan di e partido MEP sinembargo tabata completamente contrario na resto di pueblo! Enbez di reconoce erornan cometi e siman prome, tempo MEP tabata den gobierno of awor aki den oposicion, e miembronan di MEP a defende nan lider y ataca otronan, comosifuera ta culpa di otro hende cu e lider y miembronan di MEP den pasado y awor aki a keda sin cumpli ley of actua no-integro/incorecto. E pregunta cu hopi hende a keda sin haya contesta di MEP pe ta: Con bo por defende gañamento? Miembronan di partido AVP al contrario a enfatisa cu cualkier regla of ley mester conta pa tur hende y tur ora. Tambe pa miembronan di Parlamento y ministernan. E contraste entre con pueblo y AVP ta pensa y na orto banda con MEP ta pensa, ta mustra con leu miembronan di MEP ta para di e realidad di loke ta biba den pueblo y con pueblo ta pensa y sinti.


text:
Oranjestad-Aunke fraccion di AVP ta bay wak e cifranan di presupuesto 2015 di serca y evalua nan den e cuadro financiero di e plan di “Presupuesto Balansa” y di e “Plan di presupuesto di mas aña 2014-2017”, na final ta e metanan cu kier logra y e cumplimento cu esakinan, ta conta mas pisa. Rene Herde’ a bisa esey splicando cu den pasado aki na Aruba y den otro paisnan di Reino, a busca forma pa percura pa e cifranan di presupuesto ta bon y realistico. Pero a lubida cu ta goberna pa mehora nos pais y condicionnan di bida di henter pueblo. Ta masha masha importante pa e cifranan ta realistico y cu nan ta cuadra cu loke a wordo palabra. Pasobra si e cifranan di presupuesto no ta cuadra, ta bira dificil pa realisa e maneho. Pesey pa e fraccion di AVP ta masha importante pa e cifranan ta bon. Pero mas importante ainda ta cua ta e metanan cu kier logra cu e presupuesto y e maneho su tras.
CIFRA vs META
Den pasado bou gobierno di MEP nos a wak con a purba haci magia cu cifraran. A percura pa e cifranan ta super bunita (2008) net prome cu eleccion. Pero e bunita cifranan ey no a conduci na realisa nada bon pa pueblo! Al contrario. Ta gañamento cu cos ta stabiel y cu economia ta bayendo bon so pueblo a tende. E realidad tabata cu Aruba ya tabata den un crisis y gobierno tabata pensa riba su mes so. E resultado tabata un caida den economia di 15% den dos aña y desempleo cu a subi te na 12%. Den otro paisnan di Reino nos ta wak cu (bou supervision di CFT) ta logra cifranan bunita, pero desempleo ta keda halto, inversionnan no ta sosode, economia no ta crece y intrankilidad social ta crece. Pesey pa AVP loke gobierno fiha como meta y realisa tambe, ta mas importante. Pueblo mester sinti e efecto positivo di e maneho di gobierno. Rene Herde’: “E metanan cu gobierno a fiha for di 2009 y a realisa den apenas 4 aña ta loke nos mester sigui haci. Esey ta exigi hopi trabou, creatividad y escogencianan bon pensa y balansa di gobierno y parlamento. E metanan cu nos a fiha di pone economia crece den un forma sostenibel, crea cuponan di trabou nobo, reduci gastonan di operacion di aparato di gobierno y sigura un desaroyo economico, financiero y social sostenibel, ta loke nos ta bay sigura atrobe. Kier men cu pa nos no ta cifra bunita sin resultado pa pueblo, pero cifranan cu ta cuadro cu realidad y realisacion di e metanan cu nos a fiha ta conta. Pa nos tur dos mester tey pa e maneho ta bon.”


text:
Diaranson mainta polis maritimo patruyando den nos awanan teritorial a bay controla un boto sospechoso cu basta hende abordo. Aden tabata tin hende homber local y tabata tin4 hende muhe y 1 homber.
Breaking News: Boto local gara cu ilegalnan pazuid di Aruba.
Posted by MasNoticia.com on Wednesday, 18 March 2020
A detene nan tur y a bin cu e boto y e hendenan pa waf di Barcadera. Eynan tur e personanan den e boto a keda controla pa un dokter y despues cu nan a keda controla cu nan ta bon di salud a sali bek. Personal di GNC tambe a acudi na e sitio y asina a keda transporta pa post di GNC. Polis, douanne y migracion tabata presente a haya mas cu 4 macaco, lora y parha.


text:
Proyekto Help di FHU korsou a duna un regalo masha bunita pa tur mama, un rosa i un karta bisando pa nan: Mama —por ta niun hende, por ta ni bo yu(nan) a bisa bo esaki— pero bo ta balioso, bunita! E ser humano di mas apresiá ku nos konosé, i esun ku mas amor meresé riba e planeta aki! Tur bo esfuersonan a bal la pena, niun no a bai pèrdí, i lo yega e dia kaminda Dios ta bai rospondé i trese un transformashon kompleto pa abo, bo famia i bo bida!
“Su yunan i su kasá ta gab’é. Nan ta bisa: ‘Tin hopi mama bon, pero niun no por igualá bo.’”
Proverbionan 31:28-29
No tin niun manera bo! DIOS bendishoná bo ku salu, pas i amor!


text:
DEN HAAG – Parlamentario di Corsou Rennox Calmes (Trabou Pa Korsou) a crea un momento ‘interesante’ diaranson durante e reunion di IPKO (Inter Parlementaire Koninkrijks Overleg) na Den Haag Hulanda. Esaki ora cu e parlamentario a protesta cu e no por expresa su mes den su idioma Papiamento. Asina e portal Caribisch Netwerk ta raporta. Segun e raportahe, e parlamentario irita, a hiba su discurso pa varios minuut den Papiamento, dilanti di parlamentarionan Hulandes. E parlamentarionan di Aruba, Corsou, St Maarten y Hulanda ta hunto e siman aki, discutiendo netamente riba e.o. e control den democracia y e pasado colonial Hulandes.
DEFICIT DEMOCRATICO
Segun e parlamentario di Corsou, e ta cuestiona cu no tin traductor pa nan, mientras cu esnan di St Maarten, si por papia nan idioma cu ta ingles. “St Maarten y Hulanda por papia nan propio idioma aki” Calmes ta bisa segun e relato di John Samson den e portal CN. E presidente di IPKO Mariëlle Paul a bay di acuerdo cu e situacion, mientras cu lo tabatin varios parlamentario di e delegacion Hulandes cu tabata irita. “Pa boso esaki por ta fastioso, pero pa nos tambe ta fastioso pa pretende cu mi por papia boso idioma mes bon” Calmes a bisa su coleganan hulandes. Parlamentario Jorien Wuite (D66) a compronde e situacion y ta cuestiona e ‘deficit’ aki unda cu un parlamentario no por ‘expresa su mes’ bon.
SOSTEN DI ARUBA Y CORSOU
Segun presidente di parlamentario di Corsou Charetti America y parlamentario Shailiny Tromp di Aruba ta sostene e punto di Calmes. Segun America, a trata e tema aki caba den e presidium na mei (di idioma). Di otro banda America ta haya cu e por a atende e asunto di otro forma. “Mi ta sinti mi mes yama pa sostene e iniciativa aki” parlamentario di Aruba, Shailiny Tromp a bisa na e ocasion aki segun e relato di CN. “E hulandes no ta di nos. E ta forma pa algun un barera pa por presenta nan pensamento y argumento dilanti. Bo no kier esey durante debatenan cu ta asina importante pa nos paisnan” e parlamentario a sigui bisa.
PROBLEMA
E problema segun algun parlamentario ta e forma con tin cu atende esaki, pasobra si bay busca traductornan pa e reunion, esaki ta nifica mas gasto. E ora e pregunta ta cu si mester di un traductor pa ingles, hulandes y Papiamento?. E asunto a keda trata den pasado caba, for di tempo di defunto parlamentario di Corsou Helmin Wiels na 2012. E tema ta keda vigente y cayente aunke no tin un decision riba con pa resolve e asunto di idioma aki.
Articulo cortesia di Caribisch Netwerk y autor John Samson. Potret cortesia di Vigilante Corsou.
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
DEN HAAG – Na Marriott hotel a tuma lugar un recepcion di Gobierno di Aruba pa oficialmente introduci mr. Juan (Ady) Thijsen como Minister Plenipotenciario di Aruba na Hulanda. Un recepcion atendi pa invitadonan for di e mundo poltitico, diplomatico y comerciante di Hulanda.
DEN HAAG – Un siman despues cu secretario di estado hulandes Alexandra van Huffelen a topa premier Evelyn Wever na Aruba, e la topa Wever atrobe awe diaranson, pero e biaha aki na Hulanda. Si e reunion aki realmente tabata necesario, no ta conoci pero ta mustra mas bien un momento pa saca potret, envez di realmente yega na algo concreto. Mucho cos diferente no a papia, y por considera e reunion mas bien como un encuentro social pa tene e relacionan habri pues. Esaki pasobra Hulanda a bisa caba cu ainda no ta bay papia riba yuda Aruba sino mas bien den curso di 2023. Gobierno di Aruba di su banda, ta sigura cu e tema principal (atrobe) tabata finanzas, pero esey a keda trata siman pasa caba na Aruba.
GELDERLAND – Cuidadanonan di e provincia hulandes Gelderlan por lo pronto no por tira riba lobo (wolf) cu e asina yama ‘paintball gun’ osea pistol cu bala di pintura, pa spanta nan. Asina hues a dicta den un corte hulandes. E provincial a permiti e arma anteriormente, pasobra tabata haya e lobonan mucho manso y cu e susto, lo por a spanta e lobonan y evita cu nan yega cerca di hende. E problema ta cu no a substancia e motibo pa tira e lobonan, suficientemente. Hues a determina cu un lobo ta un animal protehi. Ademas no por a proba cu e uso di e arma menciona, lo a yuda e meta.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Te cu 2027 e fundacion WeConnect ta haña subsidio anualmente pa e sosten na studiantenan Caribense y personanan cu ta cuminsa riba mercado laboral (starter). Na 2023 ta trata di un montante alrededor di 200.000 euro. Hulanda ta pone e montante aki na disposicion via e ministerio di Asuntonan Interior y Relacionnan den Reino, pa asina asisti studiantenan y starter pa cuminsa riba mercado laboral den parti Caribense di Reino despues cu nan a finalisa nan estudio. Esaki ta necesario pa motibo cu tin un necesidad grandi pa profecionalnan na e islanan.


text:
KRALENDIJK – Lusnan di Fèlt Silvio “Chio”Semeleer na Nort Saliña, despues ku pa basta tempu esakinan no a sende, porfin esakinan a sende bèk djamars último. T’asina ku un vehíkulo a kibra e kashi koriente na e fèlt i fo’i dje tempu ei no tabatin lus anochi mas na e fèlt.
Despues ku a drecha e kashi koriente o sea nes na e fèlt, drecha i kambia e lusnan na e fèlt, e fèlt a bolbe haña iluminashon atrobe i por ser usá anochi atrobe. Un kos si, durante dia e fèlt lo wòrdu será i tambe anochi si no tin petishon pa uso di e fèlt. Tambe ta pidi na esnan ku ta hasi uso di e fèlt, pa tene esaki limpi. No subi riba e fèlt ku tayó di kuminda i bòter di bibida i bai laga esakinan atras riba e fèlt. Masha mahos bista pa e hubentut.
Ta sera e porta debí ku si laga e porta habrí, bestianan ta subi e fèlt i hasi sushi riba esaki. E siman aki a hasi e fèlt limpi i ta hasi un yamada na esnan ku ta hasi uso di e fèlt pa kuida esaki, tene e fèlt limpi pa por sigui hasi uso di esaki pa hopi aña mas.
KRALENDIJK – Lusnan di Fèlt Silvio “Chio”Semeleer na Nort Saliña, despues ku pa basta tempu esakinan no a sende, porfin esakinan a sende bèk djamars último. T’asina ku un vehíkulo a kibra e kashi koriente na e fèlt i fo’i dje tempu ei no tabatin lus anochi mas na e fèlt.


text:
Moises Frumencio da Costa Gomez, a nase 111 aña pasá riba 27 òktober. E mucha di Ser’i Klip, Otrobanda, mihó konosí komo Cheche Bikker (ta despues di basta aña e a haña e fam da Costa Gomez di su tata) ku a bai skol di pòrnada i a kolekshoná piedra di koló den su hubentut. E Yu di Kòrsou ku a dòktorá na Ulanda i keda (at)mirá semper di su bida komo Dòktor i a dediká su bida pa kibra barera pa tur yu di tera.
Sin Dòktor lo no tabatin derechi di voto universal na 1948. Sin Dòktor outonomia interno lo no tabata posibel for di 1951. Banda di esakinan, Dòktor tabata e polítiko mas popular den nos historia hañando 36% di tur voto na 1963. Mi no ke para ketu solamente na e hechonan di pasado, sino mas bien e kaminda di emansipashon i demokrasia ku e a deseá pa nos kana.
Na momentu ku Dòktor a akseptá Statüt na yüli 1954, ela bisa ku “Statüt no ta pa semper. Esaki ta e promé mitar i pronto lo bin p’e di dos mitar”. Segun Dòkter pueblo mester mustra ku e por dirigí su mes” (Boletin Oficial di Gobiernu di Corsou, 19 december 1966). Esaki kier men prinsipalmente karga responsabilidat propio.
Pa nos ku ta konsiderá nos mes heredero di e trabou di Dòktor, ta bon pa rechasá kompleho, ideanan populista i asta rasista ku un grupo kier asosiá ku emansipashon. Emansipashon no tin ke ber ku sembra rabia riba otro pais(nan) o tipo di hende. Emansipashon no tin ke ber ku buska independensia pa djis pa nos hasi i deshasí, aktua iresponsabel i deskabeyá sin ku otronan por hala nos atenshon.
Emansipashon, esun ku Dòktor a para p’e, tin ke ber ku empoderashon di e hende, amplia su konosementu i eskoho. Emansipashon di Dòktor ta para pa alsa e kalidat di hende ku ta manehá nos gobernashon, institushonnan (demokrátiko) i introdusí mas ‘checks and balances’. Ehèmpel ta un Korte Konstitushonal ku Dòktor a proponé den De Proeve van een Grondwet voor Curaçao (1946). T’esaki ta e fórmula pa bo yega na un pueblo digno, orguyoso ku ta kapasitá pa alkansá su potensialnan.
Komo Gomista mi deseo ta pa nos hasi di nos parti i komplementá Gomez su trabou.
Istanbul, Turkey


text:
Kuerpo Polisial ta pidi yudansa di Komunidat den solushon di Atrako ku Morto na Zona Franca HatoBosero di Kuerpo Polisial, Sr. Imro Zwerwer a indika ku Kuerpo Polisial ta trahando duru pa yega na solushon di e kaso di atrako ku morto ku a tuma luga aki. Polisnan kier yega na detenshon di esnan ku a hasi nan mes kulpabel na e atrako riba e truk di Panamericano unda a kue bara di oro i tambe un persona a perde su bida. RELATODjabièrnè dia 6 di mart 2015 alrededor di mitar di 11 di mainta, Sentral di Polis a risibí notifikashon di un kaso di atrako ku tabata tumando lugá na un edifisio den Zona Franca na Hato.For di investigashon preliminar a sali na kla ku un ratu promé un trùk ku ta transportá plaka a yega na e negoshi pa entregá i rekohé algun merkansia di balor. Despues ku e dos empleadonan di seguridat aki ya tabata un ratu den e establesimentu,rekohiendo merkansia, nan a keda sorpresá pa 6 hòmber ku a penetrá den e negoshi. Tur 6 tabatin kara tapá i tabata bistí den trahe di kamuflahe di guera. Un òf mas di e sospechosonan aki, na momentu ku nan a topa kara – kara ku nan víktimanan, a lòs algun tiru dirigí riba nan. Un bala a alkansá un di seguridatnan parti ariba na banda robes di su kurpa, a konsekuensha di kua el a bin fayesé. E otro empleado di seguridat tambe a risibí un impakto di bala i a keda transportá ku ambulans pa poliklínika.Despues di nan akto, e sospechosonan a logra bai ku un kantidat di bara di oro for di e sitio. Dòkter di polis ku a presentá na e sitio a konstatá morto di e hòmber Zhadiro Zevenhuizen, nasé na Kòrsou dia 22 di ougùstùs 1978. E investigashon den e kaso aki ta kontinuá. Un súplika ta bai na tur persona ku por tin informashon tokante di e kaso aki pa tuma kontakto ku polis na 917, 24 ora pa dia, Atrako-Tim na 8666140, 8666192, 8666109 òf e number anónimo 108.
Posted by Strealuz News on Monday, May 18, 2015
Bosero di Kuerpo Polisial, Sr. Imro Zwerwer a indika ku Kuerpo Polisial ta trahando duru pa yega na solushon di e kaso di atrako ku morto ku a tuma luga aki. Polisnan kier yega na detenshon di esnan ku a hasi nan mes kulpabel na e atrako riba e truk di Panamericano unda a kue bara di oro i tambe un persona a perde su bida.
RELATO
Djabièrnè dia 6 di mart 2015 alrededor di mitar di 11 di mainta, Sentral di Polis a risibí notifikashon di un kaso di atrako ku tabata tumando lugá na un edifisio den Zona Franca na Hato.
For di investigashon preliminar a sali na kla ku un ratu promé un trùk ku ta transportá plaka a yega na e negoshi pa entregá i rekohé algun merkansia di balor. Despues ku e dos empleadonan di seguridat aki ya tabata un ratu den e establesimentu,
rekohiendo merkansia, nan a keda sorpresá pa 6 hòmber ku a penetrá den e negoshi. Tur 6 tabatin kara tapá i tabata bistí den trahe di kamuflahe di guera. Un òf mas di e sospechosonan aki, na momentu ku nan a topa kara – kara ku nan víktimanan, a lòs algun tiru dirigí riba nan. Un bala a alkansá un di seguridatnan parti ariba na banda robes di su kurpa, a konsekuensha di kua el a bin fayesé. E otro empleado di seguridat tambe a risibí un impakto di bala i a keda transportá ku ambulans pa poliklínika.
Despues di nan akto, e sospechosonan a logra bai ku un kantidat di bara di oro for di e sitio. Dòkter di polis ku a presentá na e sitio a konstatá morto di e hòmber Zhadiro Zevenhuizen, nasé na Kòrsou dia 22 di ougùstùs 1978. E investigashon den e kaso aki ta kontinuá.
Un súplika ta bai na tur persona ku por tin informashon tokante di e kaso aki pa tuma kontakto ku polis na 917, 24 ora pa dia, Atrako-Tim na 8666140, 8666192, 8666109 òf e number anónimo 108.


text:
12 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
12 di mart ta e di 71 dia di aña (72 den un schrikkeljaar) riba e kalènder gregoriano. Ta resta 294 dia pa sera e aña.
A sosodé[editá | editá fuente]
- 1894 - Ta kuminza bende Coca-Cola den boter
- 1983 - Aruba ta logra su status aparte na Conferencia di Mesa Rondo
A nase[editá | editá fuente]
- 1953 - Eric de Brabander, eskritor kurasoleño
A fayesé[editá | editá fuente]
- 1945 - Anne Frank (15), autor hulandes-aleman di origen hudieu (fecha no ta presis)


text:
Minister di Hustisia Girigorie ke sera kosta di Kòrsou pa venezolanonan ilegal.
Konseho di minister a disidí siman pasá ku lo sera kostanan, pa trata na kontené e fluho di venezolanonan ku ta yega Kòrsou. Asina minister di hustisia Quincy Girigorie (PAR) a deklará na AD.
Siman pasá outoridatnan a detené 51 venezolano ku a purba drenta Kòrsou di forma ilegal. Den e siman promé ku esei a detené 29 persona na altura di Klein Kòrsou, entre kuá tambe dos mucha.
No opstante ku te ku resien vise-promé minister Ribeiro a splika ku no ta trata di un situashon alarmante, tòg e situashon ta mas serio ku a kalkulá. Según e korant ulandes NRC, tin entre 5 pa 10-mil venezolano ilegal na Kòrsou.
“E problema ta kresiente i tin tur atenshon di gobièrnu”, asina e minister di Hustisia nobo a deklará. A instalá un komishon ku ta konsistí di entre otro ministernan di Hustisia, di Asuntunan General, di Salubridat, Medio Ambiente i Naturalesa i minister di Asuntunan Sosial. A inkluí minister dì Asuntunan General debí ku no ta trata solamente di un problema di Kòrsou, pero tambe di reino. E komishon lo analisá diferente aspekto di situashon ku a surgi, entre otro e parti represivo.
E minister no a duna muchu detaye kon lo sera kostanan, pero a indiká ku tin vários alternativa i ku koordinando un ke otro ku warda kosta. E idea tá pa vigilá e kostanan 24 ora pa dia.


text:
…Alrededor di 3500 persona a bishitá e marshe di informashon…
WILLEMSTAD- 29 di aprel 2019 – Resientemente a tuma lugá e di seis edishon di ‘Curaçao InfoMart’ na Sürnam. Maske tin hopi informashon di Kòrsou na Sürnam komo resultado di e promoshon kontinuo ku Ofisina di Turismo di Kòrsou (CTB)ta hasi na e pais tòg ta importante pa un biaha pa aña trese tur stakeholders huntu pa den un lapso di dos dia duna informashon aktualisá di Kòrsou su produkto turístiko na públiko. Esnan ku a bishitá e marshe di informashon e aña aki a haña informashon di paketenan di alohamentu, konekshon aéreo i eventonan ku lo bai tin próksimamente na Kòrsou.
‘Curaçao InfoMart’ ta konta ku partisipashon di e industria turístiko kompletu tresiendo huntu stakeholdersnan di Sürnam i esnan for di Kòrsou pa asina e biahero por haña informashon ku ta relevante tantu den e fase promé ku su biahe komo durante. Meskos ku añanan anterior CTB a wòrdu kompañá e biaha aki tambe pa Fundashon Bon Intenshon ku a presentá e artistanan ku ya ta konfirmá pa e próksimo edishon di ‘Curaçao North Sea Jazz Festival’. ‘Curaçao InfoMart’ e aña aki a tuma lugá na MidTown Mall den distrito di Wanica- riba e promé dia, i e di dos dia riba lugá di stashonamentu di TBL Cinemas na Paramaribo. Alrededor di 3500 persona a bishitá ‘Curaçao InfoMart 2019’ ku un biaha mas tabata kompletamente den ambiente di Kòrsou.
CTB ta gradisí tur partner for di Kòrsou pa nan partisipashon. Ta trata di; Celebrations, Kura Hulanda Lodge, Kura Hulanda Village & Spa, Livingstone Jan Thiel Resort, Santa Barbara Beach & Golf Resort Curaçao, Scuba Lodge & Ocean Suites i Sunscape Curaçao Resort, Spa & Casino. Tambe un danki na tur partner for di Sürnam; Assuria Verzekeringen, CHM Travel, Fly AllWays, Multi Travel, Packed and Ready tours, Paramaribo Travel Centre, Rasonic Travel, Satyam Holidays, SoE Car Rental, Unique Package Plan, VEMS Travel Consultancy i Waldo’s Travel Center.


text:
Djasabra mainta tempran Wardakosta a detektá un boto sospechoso den serkania di Kòrsou. E Sentro di Operashon Marítimo di Wardakosta mes ora a dirigí un boto patruyero Metal Shark den direkshon di e boto sospechoso.
Una bes na yegada na e sitio e tripulantenan di e boto patruyero di Wardakosta a mira un boto ku kuater persona na bordo. Despues di investigashon mas djaserka di parti di Wardakosta a resultá ku e kuater hòmbernan aki tabatin paketenan di droga den nan posishon. A hiba e boto i e hòmbernan di nashonalidat Venezolano na e pir di Wardakosta, na unda nan a keda entregá na Kuerpo Polisial Kòrsou. A haña un total di 440 kilo di droga, di kual mas o ménos 192 kilo kokaina i 248 kilo mariwana, e droga aki a ser destruí. Kuerpo Polisial Kòrsou ta bai sigui ku demas investigashon.
Wardakosta lo siguí patruyá pa asina kontrolá e fronteranan marítimo di Kòrsou. E patruyanan lo vigilá i protehá e fronteranan di transportenan di droga, trafikashon di hende i di arma. Abo komo suidadano alerta tambe por yuda Wardakosta. Na momento kubo mira algu sospechoso òf peligroso riba laman òf na kosta, bo por informá Wardakosta riba e number 913 òf via whatsapp 510 0913. E numbernan akí ta alkansabel di dia i anochi.


text:
Apesar di tur atvertensia di èkspertonan sientífiko rònt mundu, un grupo barika yen ta sigi instigá hende pa no bai bakuná. Esaki, sabiendo si tur hende bakuná e virus ta haña ménos anfitrión pa biba, multipliká i mutua den formanan kada biaha mas peligroso. Ku un grupo chikí ta peligrá bida di e gran mayoria ta imoral i hurídikamente inkorekto. Si ami por a skohe entre di libertat personal di un grupo versus bida/salú di un otro grupo, semper lo mi skohe pa bida/salú. Esaki ta kuadra tambe ku mi pensamentu soshal (wak pa ami i mi prohimo) i no e pensamentu liberal/kapitalista (ami so en de rest mag stikken). Ta straño, pero hopi di e antivaxnan ta yama nan mes ‘soshal’ pero, no ta sikiera konsiente di e kontradikshon. Ya, pakiko bo mester ta konsistente, ta riba Facebook bo ta.
COVID no ta kuestion tampoko di haña COVID, krea antikurpa i kla. Dòkternan aki ya a nota un oumento di pashènt di pulmon a base di e konsekuensianan a largo plaso di COVID. Tin un estudio den preparashon pa wak si tambe a konstatá subida di pashènt di kurason. No papia mes di gastunan di salubridat públiko ku ta kresiendo eksponenshalmente i pashèntnan di COVID den hospital ku ta stroba kuido pa otro ku tin un kondishon urgente. Na mi opinion: bo no ta bakuná, bo no ta kere den bakuna, ta subi bo premi pa seguro. Bo no por kere ku bo desishon ta personal pero e konsekuensianan di bo desishon ta sali for di e pòtmòni komun.
Finalmente, un kompliment pa e banko lokal ku a disidí, despues di vários seshon ku e personal, ku tur empleado mester ta sea bakuná, òf mester demostra via di resultado di un tèst, ku e no tin COVID. E banko ta para na banda di moral i hustisia pasombra libertat personal nunka por ta promé ku bienestar di Kòrsou.
Willemstad, Kòrsou


text: Den fin di siman e supermercado Tin Wei a cera su portanan. Ta asina cu persona # 4 (Turista) cu a sali confirma di tin coronavirus tabata hospeda den cercania di e supermercado. E probabilidad ta cu e lo a bishita e supermercado ta halto. Aunke esnan di e supermercado a avisa cu e cliente ey apenas a drenta e lugar. Pero tog asina mes pa evita cualkier posibel contaminacion / transmision e supermercado a dicidi pa preventivamente cera su porta pa 10 dia. Clientenan cu a bishita e supermercado e fin di siman aki a bin topa cu e carta indicando cu nan lo ta cera te cu dia di 1 di april proximo.


text:
KRALENDIJK – Djarason promé bia a organisá un aktividat ku a karga e nòmber ‘Bonaire Black Lives Matter’. Ta trata di un aktividat pa manifestá kontra deskriminashon di hende. Organisadó di e aktividat tabata Guerlian Gougon i durante e atardi te anochi, diferente persona a dirigí palabra den Parke ‘Wilhelmina’ kaminda e aktividat a tuma lugá.
“Debí ku na Boneiru tin hopi abusu ta tumando lugá den komunidat, ta momentu pa nos stòp e kosnan aki. ‘Bonaire Black lives Matter’ a lanta i ta sosten’é e hende di kolo. Ta konosí ku nan ta rekonosé nos ku ta kai bou di Hulanda, kende ántes tabata katibu, komo hende ménos rekonosé. ‘Black Lives Matter’ na Boneiru tin derechi di eksistensia. No tin 10.000 hende awe presente, sinembargo si tabatin 1 hende ta satisfasémi sufisiente pa kontinuashon. Asina mi ta kontinuá pasivamente, pa nos logra hopi mas ku boso sosten. Nos no ta bai destruí nada den kaya. Nos ta hasié pasivamente,” Gougon a menshoná i el a risibí un fuerte aplouso pa loke el a papia.
Despues a papia un hóben di Dans School Dancesensation, Angelique, kende a menshoná entre otro ku nan ta presente pa demostrá muchanan di skol. “Huntu nos ta pará pa ‘ Black Lives Matter’, awe i pa semper,” el a menshoná.
Seguidamente a papia diputado Nina Den Heyer, kende a menshoná ku ta bon pa nos para dilanti un spil. “Para dilanti un spil i realisá kon nos ta trata e chines i haitianonan. Meskos ku nos ta deseá pa otro respetá nos, ta bon pa nos tambe respetá otro, tabata entre otro loke diputado den Heyer a menshoná. El a risibí fuerte aplouso di loke el a bisa. A dirigí palabra despues Arjen De Wolf, i entre otro el a menshoná ku tin bes den nos sanger e ta pa deskriminá otro. “Mi ta apresiá esnan tras di a organisashon, sigur esaki ta un bon meta.
Sedney Marten tabata otro persona kende a dirigí palabra e atardi. Hopi outo nobo riba Boneiru, sinembargo kiko di e hende mes? Edifisio nobo, protekshon pa animal i mas. Kiko di e hende mes? Sèn a kambia di florin pa dòler, sinembargo e salario a keda na florin, “tabata loke ku el a amplia riba dje.
Despues a papia polítiko Clark Abraham di partido ‘Demokrat’. “Hendenan di pafó ta hasi kos pa nos. Nos tin ku hasié huntu. Nos tin ku hasi kos, i si nos no hasi nada, nos ta kómplise di loke sosodé. Loke a sosodé ku George Floyd na Merka, mester tene kuenta kuné. Un hende a filma loke a sosodé, sinembargo na Boneiru tambe e ta pasa. Nos tambe ta kómplise di deskriminashon. Ta bon pa yama e chines na su nòmber, puntr’é su nòmber i stòp di yam’é ‘chino’. E tin su nòmber. Meskos ku abo no ke pa nan deskriminábo, no hasié ku otro
.
Despues Gougon a pidi tur presente pa hinka rudia pa 8 minüt i 46 sekònde, pa imaginá kiko a sosodé momentu ku a abusá di George Floyd na Merka.
“Esaki nunka mas por lubidá ku bo tabata na rudia. Djis pensa ku e rudia aki riba bo garganta. Nos tin derecho,” Gougon a menshoná na tur presente.,”.


text:
Promé Minister Gilmar Pisas a bishitá e asamblea general di European News Exchange (ENEX)
Publiká riba 08 Òktober 2021
Willemstad – Promé Minister Gilmar Pisas a bishitá e asamblea general di European News Exchange (ENEX) dia 8 di òktober 2021 na Curaçao Marriott Beach Resort.
Durante di e bishitá aki Promé Minister a hiba un diskurso den kual e la gradisí e organisashon di ENEX pa a skohe Kòrsou komo anfitrion pa e asamblea aki.
Den su diskurso Promé Minister a aksentuá tambe e importansia di notisia ku ta keda distribuí den un forma konfiabel, krítiko i ophetivo pa medio di kualkier medio di komunikashon.
E la enfatisá ku nos komunidat ta spera ku di parti Gobièrnu informashon ta keda distribuí rápido, kla i presiso pa medio di kualkier medio di komunikashon ku keda skohé.
Esaki ta enserá ku e relashon entre Gobièrnu i medionan di komunikashon mester ta unu kaminda Gobièrnu ta respetá e parti di independensia di e medionan di komunikshon i di e otro banda Gobièrnu ta spera ku di parti di e medionan di komunikashon por transmití e menshanan ku Gobièrnu ke kompartí ku nos komunidat den un forma rápido, korekto i hustu.
Durante di e asamblea tabatin un momentu tambe pa su ekselensia Mohamed Jalal Al-rayssi, direktor general di “Emirates News Agency”, kombersá ku Promé Minister.
E enterkambio a bai riba aspektonan ku por kumbiní ambos pais.
Ambos, su ekselensia Mohammed Jalal Al-rayssi i Promé Minister Gilmar Pisas, a keda hopi kontentu ku e kombersashon ku nan por a hiba ku otro.


text:
…Sifranan preliminar òktober 2020…
WILLEMSTAD- 5 di novèmber 2020 – Ofisina di Turismo di Kòrsou (CTB) ta raportá un kantidat di 13.556 turista di estadia pa luna di òktober. Ta e promé biaha desde ku gradualmente a kita e restrikshonnan pa ku entrada na Kòrsou, ku por mira un kresementu supstansial den kantidat di turista di estadia. Kòrsou a risibí 8.195, 9.227 i 10.418 turista di estadia na luna di yüli, ougùstùs i sèptèmber respektivamente. Na òktober a oumentá e kantidat máksimo di pasahero ku ta permití pa drenta Kòrsou pa luna di 10.000 pa 20.000. Esaki a sòru pa e kresementu sólido di 13.556 turista di estadia. 94% di e kantidat di turista registrá ta prosedente di Europa.
94% di e europeonan ku a bishitá Kòrsou ta prosedente di Hulanda. Nos a risibí 11.979 turista for di Hulanda kual ta 24% ménos kompará ku òktober 2019. For di Alemania un kantidat di 358 turista aleman a keda registrá, un bahada di 81% kompará ku aña pasá. Na luna di òktober, 60% di turistanan for di Europa a keda den un ‘resort hotel’ (esta hotèl chikí, grandi i bùngalo), miéntras 40% a keda den un akomodashon alternativo. E kresementu fuerte di turista di estadia for di Europa na luna di òktober a nifiká tambe un oumento den estadia na ‘resort hotels’. E kresementu fuerte for di Europa ta resultado direkto di e esfuersonan di promoshon kontinuo na Europa dor di CTB i partnernan den industria i tambe e oumento den e kantidat stipulá di pasahero ku por bishitá Kòrsou entrante luna di òktober último. Un otro indikadó interesante ta e kantidat averahe di anochi ku e turista europeo a keda nos pais. Na òktober 2020 e averahe di anochi tabata 10.8, miéntras aña pasá e mesun luna a registrá un averahe di 8.9 anochi. Esaki ta 21% kresementu den e kantidat averahe di anochi ku turistanan for di Europa a keda riba nos pais.


text:
Nos a trata e Landsverordening normering topinkomens (LNT). Un ley cu a yega Parlamento dia 3 di november 2021 y dia 2 di december 2021 nos a ricibi e eindverslag. Di aki nos a inicia cu e proceso consultativo caminda mi persona como Presidente di e comision concerni, mesora a cuminsa cu reunionnan cu stakeholders. Na mi opinion Parlamento den su totalidad mester a reuni cu e entidadnan relevante pa haya informacion, p’asina nos por a tene debido cuenta cu nan precupacionan presentando un amienda of mocion. Sigur mi kier a evita cu durante e reunion publico ta desvia di e materia, cual lastimamente mi no a logra mirando e actitud y actuacion di AVP den oposicion.
Mi mester subraya e hecho cu excepcion di (1) un entidad, tur demas entidad cu a presenta den e reunionnan, ta di acuerdo cu mester bini un plafond pa salarionan halto di directornan y mayoria ta compronde e rason di esaki. Sky is not the limit. Ningun entidad lo por ta duradero si su gastonan di personal no ta normalisa.
Gobierno a institui un Comision yama Comision Corporate Governance Aruba – cu ta consisti di sr. Jossy Lacle, sr. Fredis Refunjol, s. mr Arie Swaen y sra. dr. mr. Helen van der Wal. Na nan turno nan a duna encargo na THEMIS Institute For Governance & Leadership cu ta consisti di dr. mr. Bakhuis, drs. Kroon y prof. dr. Kunneman, pa haci un investigacion ariba cumplimento cu e principionan basico di corporate governance den e entidadnan publico y semi publico. Entre otro e resultado di e investigacion aki a forma base di e concepto di ley LNT.
E esencia di e ley aki ta pa percura pa un normalisacion primordialmente den e situacion di salario di e director y otro funcionarionan den top di nos companianan semi-publico. Ta conoci cu e ley cierto momento a bira un condicion di parti Hulanda pa nos pais por a haya sosten di likides y hasta despues a bira condicion pa por paga bek e 5% pa completa e salario completo di ambtenarnan cu tin 2 aña sin esaki caba.
Pa Aruba LNT ta regla specificamente e salario di e director di e entidadnan publico y (semi)publico. Den LNT pues no ta duna e posibilidad pa ahusta salarionan di e resto di e personal, esta e ‘trickle-down effect’. Durante e reunion mi a trata e hecho cu ora ta papia di salario tur hende ta bira sensitivo, ningun kier bisa ta cuanto nan ta gana, y tur hende kier pa e subi. No ta na Aruba so, esaki tawata e caso tambe tempo cu e ley aki a wordo introduci na Hulanda. Ta berdad cu na Aruba tambe ta existi e intrankilidad aki mara na introduccion di e ley di LNT.Pesey nos Fraccion mediante un amienda y 3 mocion a trata di atende cu puntonan di intrankilidad treci dilanti pa e stakeholdernan.
Fraccion di MEP a presenta e siguiente cambionan den forma di amienda y instruccion den forma di mocion pa asina mehora e ley.
a ahusta e salario maximo stipula door di mantene como punto di salida e salario di Minister President sin recorte di 25%
a cambia e fase transitorio di 2 aña pa 5 aña mirando cu 2 ta hopi cortico pa ehecuta e cambionan di salario pa e directornan. Y bo no ta papia e ora di fair balance entre e meta cu bo kier logra cu LNT y e derecho fundamental di e directornan concerni
tambe a urgi Gobierno pa trata e aspecto di exoneracion pa e entidad cu ta atende cu un specialisacion y tin di permanece competitivo den e tipo di trabou cu e ta eherce, stipulando criterianan obhetivo y transparente pa por tuma decision di exoneracion
y por ultimo a subraya cu mester evita o limita e fenomeno di brain drain cual nos no kier pa nos entidadnan semipublico
Esey ta nifica cu awor e norma ta 329 mil pa aña, cu ta mas o menos 27 mil florin pa luna na salario cu un fase transitorio di 5 aña pa yega na esaki.


text:
Diabierna na Hulanda a tuma luga Rijksministerraad, unda cu ainda no a trata aanwijzing cu tin riba mesa pa Aruba. Secretario di Estado, Alexandra van Huffelen, a indica cu nan lo trat’e dia 21 di october. Lider di fraccion ACCION21 ta kere cu Aruba lo haya un aanwijzing, mirando cu gobierno no kier sigui e recomendacionnan di Cft. Pero tambe tabatin e clausura di IPKO, unda a tuma cierto decision. E siguiente encuentro di IPKO lo ta otro aña na februari y ta tuma luga na Corsou.
Van Huffelen a bisa di tin pleno confiansa cu Aruba lo logra regla su finansas publico y ta tene conseho di Cft na serio. Miguel Mansur, lider di fraccion ACCION21, ta kere cu Secretario di Estado lo ta hopi desapunta y e ta un bon diplomatico pa vocifera algo asina. E trayecto ta mustra desde presupuesto 2022, desde presentacion di presupuesto 2023, cu Aruba no tin ningun idea pa cumpli cu e recomendacionnan di Cft. Gobierno no a tuma ningun paso pa reforma pa por cumpli.
E parlamentario ta kere cu van Huffelen ta kere e ta bay ta sorprendi milagrosamente cu Gabinete Wever-Croes lo modifica presupuesto 2022 segun e recomendacionnan y punto di Cft, esey no ta bay pasa. Un di e cosnan cu Cft a trece dilanti ta cu nan kier mira e tres miyon di subsidio di Serlimar por ehempel kita fo’i misa. Esey efectivamente lo encera bancarota di Serlimar, segun Mansur. Esey no ta culpa di Cft, no ta culpa di Rijksministerraad, pero ta culpa di pais Aruba. Gobierno tin mas di un aña sinta y ta wardando riba resolucion pa Serlimar, ta wardando resolucion pa asina hopi tema importante pa Aruba. Loke ta Accion21 ta mira ta inaccion.
Mansur a indica cu su persona tin cero confiansa cu Gobierno di Aruba lo cumpli cu e recomendacionnan di Cft. Of Rijksministerraad ta bin cu aanwijzing na october pa presupuesto 2022 y manera cos ta bay nan lo mester haci esey pa presupuesto 2023. Esaki ta pasobra ta leu di e norma di LAFT, ta leu dje recomendacionnan di Cft. Mundo ta drentando den un recesion, interes ta subiendo. “Nos tin cuater biyon pa bay refinancia entre januari otro aña y 2027. Simplemente nos no ta bay logra refinancia na un interes cu nos por paga”, segun Mansur. “Nos ta bayendo straight pa faillissement”, el a sigui bisa.
E ta kere cu Reino ta compronde bon cla. Rijksministerraad sa specialmente cu e faillissement di Aruba por tin implicacion pa nan credit rating. Esey lo rekeri interaccion financiero directo riba Hulanda. E ta sigur pa purba evita e calamidad, e tragedia financiero ey, cu ta mas probabel cu un aanwijzing lo bini na october y probablemente uno despues riba presupuesto 2023 si Gabinete Wever-Croes no cambia di direccion.
CONCLUSION GRANDI RIBA IPKO
E conclusion mas grandi di Mansur riba IPKO, ta cu mester tin un miho siguimento di loke ta discuti y palabra. Un di e cosnan acorda di e proximo IPKO, ta cuminsa cu e afspraken lijst pa realmente duna siguimento. Un di e cosnan cu nan mester haci ta trece balor di nan participacion na IPKO y Parlatino pa pueblo di Aruba.
Mansur ta kere cu esey ta un stap den e direccion ey. Obviamente na Aruba nan tabatin cierto problema cu e delegacion. Pero nan mester ta hopi miho prepara, pa asina ey por papia cu un miho bos. No ta cuestion di trece punto di bista personal of partidista dilanti, pero ta cuestion di un standpunt comun como delegacion di Aruba. Ta di lamenta cu e biaha aki esey no tabata e caso.
Nan a acorda cu colonialismo y sclavitud un biaha mas lo ta riba agenda di IPKO. Esaki ta di dos biaha cu nan ta trat’e. Interesante tabata e ehempel cu e Hulandesnan a pone riba agenda y a trece e hendenan di Gemeente Rotterdam, realmente ta esunnan cu tin un plan caba cu nan ta duna 50 o 55 mil euro di asistencia na descendiente di sclavitud. Por ta esey ta un modelo cu nan por trat’e riba reino.
Un otro topico cu nan a trata tabata e deficit democratico y awo e ta un Regeerakkoord (acuerdo di coalicion) di gobierno Hulandes, tin mas chens cu por atende cu ne. Un di e cosnan cu Mansur a tende di Aruba despues di esey tabata e autonomia. Realidad ta atendiendo cu e deficiencia di democracia, ta duna mas contenido na autonomia. Aworaki por mira na nivel di Reino cu tin e parti ehecutivo cu ta Rijksministerraad y tin e minister plenipotenciario, unda tin e representacion di Aruba, Corsou y Sint Maarten. Den e parti legislativo di Reino, cu Staten defacto ta e parlamento di Reino, esta Eerste y Tweede Kamer, y eynan no tin representacion. E proposicionnan treci dilanti ta pa sigui duna contenido na e autonomia, sigui haya reconocemento como pais dentro di Reino n’e parti legislativo di Koninkrijk y Staten general.


text:
ORANJESTAD, Aruba : Comienso di luna di augustus ta e periodo cu nos studiantenan ta cuminsa prepara pa inicia nan estudio na nivel di Enseñansa superior na un scol local of, manera ta custumber, grupo di studiantenan ta biaha pa exterior.
Segun informacion oficial di Directie Onderwijs cu ta maneha aplicacionnan di prestamo di estudio, aña 2017 a mira un aumento significante di cantidad di studiante cu lo drenta un programa na nivel di MBO, HBO of WO.
Ta trata di un cantidad di 699 studiante cu a scoge pa un programa di estudio na Hulanda, Merca, Canada, Corsou of localmente na Universidad di Aruba, Colegio EPI of Instituto Pedagogico Arubano (IPA).
E cantidad aki ta representa un aumento di 20% riba e 584 studiantenan cu a drenta un programa na aña 2016 y un aumento di 50% compara cu e 471 studiante cu a drenta na aña 2015.
“Pa mi esaki ta un confirmacion di e interes creciente pa sigui studia na nivel di Enseñansa Superior, algo cu nos a pone como un meta principal den Enseñansa”, asina Minister Michelle Hooyboer-Winklaar a splica.
“E trend aki ta significante pa e motibo cu mas studiante cu ta scoge pa sigui nan estudio local of internacional lo tin un efecto positivo pa nos pais mirando cu actualmente 13% di nos poblacion tin un diploma na nivel di HBO/WO. Un diploma di HBO of WO ta esencial pa e desaroyo pa cada ciudadano y pa nos pais en general. Tin hende cu ta tuma mas tempo pa por yega eynan y no ta logra sigui un liña recto for di enseñansa primario, secundario pa Enseñansa Superior, pero ta importante pa crea oportunidadnan pa tur esunnan, a pesar di nan trayectorio, pa por sigui un pathway”, Minister Hooyboer-Winklaar a bisa.
Entre e paisnan di estudio cu a conoce un crecemento remarcabel ta Merca y Canada cu 121 studiante cu destino pa un College of University na Merca of Canada, representando un triplificacion di e cantidad di studiante bayendo eynan.
“Mi ta sumamente contento pa mira e diversificacion tumando luga entre e paisnan cu nos studiante ta scogiendo. Aunke Hulanda ta keda un escogencia pa hopi studiante, nos ta mira cu e esfuerso cu a wordo haci pa crea mas oportunidadnan pa nos studiantenan na otro paisnan ta logrando”, asina Minister Michelle Hooyboer-Winklaar a finalisa bisando.


text:
Cura Cabay – Diasabra marduga Aruba ta conoce su di 59 atraco, den registro di nos site.
Tristo ta, cu den careda di 3’or di marduga, un señora di edad ta wordo sorprendi pa dos atracador arma y bisti na preto. Siguramente, un caso sumamente lamentabel, caminda cu e por a caba tambe den un drama. Danki Dios cu esaki a resulta otro. Ambulance a presenta y a hiba e señora Imsan pa un control.
Señora Rasmijn vocero suplente di cuerpo policial a duna e siguiente relato na prensa.
“Awe madruga pa mas o menos 03:18 central di polis ta haya un jamada di AC cu un atraco a caba di tuma lugar na un cas na Cura Cabai. Ta asina cu n a jegada di patrouille ta bin topa cu un senjora grandi na e cas cu ta declara cu un rato prome 2 homber full na preto bisti cu un arma di candela y nan cara no ta tapa , a drenta su cas y atrake. Un di nan lo a dal e cu e arma di candela na su cabez . Bai cu mas o menos afl 300, y tambe su cellular. Nan mester a huy na pia y tur dos a papia papiamento. Atraco team a presenta pa sigi cu e investigacion y tambe a pidi pa slachtoffer hulp mirando e situacion cu e senjora a pasa aden.
Ken cu por a wak of sa algo jama tiplijn di polis cu ta 11141”.


text:
Entre 19 cu 26 di september, paisnan rond mundo ta observa e United Nations SDG week. Aki ta para keto na e metanan di desaroyo sostenibel cu mundo ta aspira pa alcansa.
Diabierna 23 di september a observa e United Nations SDG Flag Raising Day, caminda rond di mundo a lanta e bandera di SDG’s. Un dia di union mundial caminda ta ser demostra cu desaroyo sostenibel ta mas cu djis un soño, pero un plan di ehecucion concreto pa por laga un miho pais y un miho mundo atras pa e proximo generacionnan.
Minister Geoffrey Wever como minister di desaroyo Sostenibel a hiba un discurso cortico caminda ta subraya Aruba su compromiso pa logra metanan comun di sostenibilidad.
Recientemente Aruba tabata tin e oportunidad pa presenta na e Voluntary National Review di United Nations e avansenan cu Aruba ta haciendo pa implementa e SDG’s, cual ta sumamente positivo.
“Como Minister di Desaroyo Sostenibel, mi ta kere firmemente cu cada pais mester organisa su mes pa logra e metanan ambicioso di SDGs y cu out-of-the-box-thinking, innovacion y partnerships ta crucial den e proceso aki”, minister Wever a clausura mencionando.